
kuriuo iš dalies keičiamas 2009 m. gegužės 6 d. Sprendimas 2009/459/EB dėl Bendrijos vidutinės trukmės finansinės pagalbos skyrimo Rumunijai

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo,

atsižvelgdama į 2002 m. vasario 18 d. Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo
, ypač į jo 5 straipsnio antrą pastraipą kartu su jo 8 straipsniu,

atsižvelgdama į Komisijos pasiūlymą, pateiktą pasikonsultavus su Ekonomikos ir finansų komitetu (EFK),

kadangi:

(1)
Sprendimu 2009/458/EB
 Taryba nusprendė suteikti Rumunijai savitarpio pagalbą. Sprendimu 2009/459/EB
 Taryba nusprendė suteikti Rumunijai vidutinės trukmės finansinę pagalbą. 

(2)
Dėl Rumuniją ištikusio ekonomikos nuosmukio masto ir intensyvumo reikia persvarstyti ekonominės politikos sąlygas, nustatytas finansinės pagalbos dalims išmokėti, kad būtų galima atsižvelgti į didesnio nei numatyta BVP sumažėjimo poveikį. 

(3)
Todėl Tarybos sprendimą 2009/459/EB reikėtų atitinkamai iš dalies pakeisti, 

PRIĖMĖ ŠĮ SPRENDIMĄ:

1 straipsnis

Tarybos sprendimas 2009/459/EB iš dalies keičiamas taip:

1. 3 straipsnio 5 dalies a punktas pakeičiamas taip:

„įgyvendinti aiškiai apibrėžtą vidutinės trukmės fiskalinę programą, kad valdžios sektoriaus biudžeto deficitą būtų galima sumažinti iki mažesnės nei Sutartyje nustatytos 3 % BVP pamatinės vertės laikantis tokio termino ir konsolidavimo plano, kurie atitiktų pagal perviršinio deficito procedūrą priimtas Tarybos rekomendacijas Rumunijai“.

2. 3 straipsnio 5 dalies b punktas pakeičiamas taip:

„priimti ir įgyvendinti konsolidavimo planą atitinkančius metinius 2010 ir vėlesnių metų biudžetus“.

2 straipsnis

Šis sprendimas skirtas Rumunijai.

3 straipsnis

Šis sprendimas skelbiamas Europos Sąjungos oficialiajame leidinyje.

Priimta Briuselyje […]

Tarybos vardu

Pirmininkas

